**A Kazinczy Ferenc Tagiskola mentoráló intézményi működésének januári programja**

A nyertes mentoráló intézményi pályázatunk megvalósításaként **2015. január 22-én** délutánra szerveztünk **II. Műhelymunkánkat**, melynek témája a **Pedagógus etikai kódex I.** részének innovációja volt.

Az alsós, illetve osztályfőnöki munkaközösség tagjai munkaértekezletükön felvetették az új paragrafusok témáját, és egyeztették véleményüket az idei tanévtől bevezetett iskolaotthonos oktatással, valamint az új kollégák beilleszkedésével kapcsolatban felmerült problémákról.

A Műhelymunka bevezető részében Vargáné Gáspár Zita prezentációban mutatta be az előző években megvalósult innovációt, majd csoportmunkában irányította a körzetből meghívott pedagógusok munkáját. Két iskola és egy óvoda pedagógusai is megtiszteltek minket jelenlétükkel.

Érdekes volt tapasztalnunk, hogy más nevelőtestületben is felmerülnek hasonló problémák, és a javasolt megoldási módok is közel álltak a kollégáink javaslataihoz.

A Műhelymunkán készült fotók a Galériában is megtekinthetők.

Kincsesbánya, 2015. február 6.

 Horváth Istvánné

 osztályfőnöki munkaközösség vezetője